b'\n_START_ARTICLE_\nSamosvoj\n_START_PARAGRAPH_\nMisel o dru\xc5\xbebeni krivici je Etbin Kristan nadaljeval v drami Samosvoj, ki je iz\xc5\xa1la leta 1910 in bila uprizorjena 1911 leta. V drami opa\xc5\xbeamo, da se posameznik ali dru\xc5\xbebeni razred, zapleta v nasprotje z dr\xc5\xbeavno oblastjo. Drama je napisana v petih dejanjih.\n_START_SECTION_\n1. dejanje\n_START_PARAGRAPH_\nRome ho\xc4\x8de kupiti Komarjevo zemljo, ker meni, da bo tam na\xc5\xa1el mnogo izkopanin. Komar zemlje no\xc4\x8de prodati za nobeno ceno. Rome odkloni pro\xc5\xa1njo kmetov, da bi zanje posredoval pri oblasti, da bi ukrotila potok Melnico, ki jim dela \xc5\xa1kodo. Grdo se obna\xc5\xa1a tudi do sestre Marjane, ki ga prosi za posojilo, a ga ne dobi.\n_START_SECTION_\n2. dejanje\n_START_PARAGRAPH_\nKmetje sku\xc5\xa1ajo pri oblasti, kaj dose\xc4\x8di glede Melnice, toda Sitnik z njimi ravna zvi\xc5\xa1ka. Grjavca preda sodniku, druge pa na\xc5\xbeene. Marjana se zgra\xc5\xbea nad kme\xc4\x8dkim okoljem ter prepri\xc4\x8duje Ivanko, naj gre z njo v Ljubljano, a Ivanki ni do tega. Komarja pokli\xc4\x8dejo na glavarstvo, a njega Melnica ne ogro\xc5\xbea in s kmeti ni solidaren. Zaradi lastnih interesov Rome Komarja razlasti, s pomo\xc4\x8djo svojih vplivov.\n_START_SECTION_\n3. dejanje\n_START_PARAGRAPH_\nMi\xc5\xbeanu je te\xc5\xbeko zaradi Komarja in kmetov, zato prijatelja prosi naj se zavzame zanje, a Rome ga zavrne. Komar roti Rometa naj bo usmiljen, naj koplj e\xc4\x8de mora, a zemlja naj ostane njegova last. Rome ga odkloni. Delavci za\xc4\x8dnejo razkopavati Komarjevo zemljo, zato le ta napade Ivana s sekiro.\n_START_SECTION_\n4. dejanje\n_START_PARAGRAPH_\nMi\xc5\xbean o\xc4\x8dita Ivanu, da se je \xc5\xbee vsem zameril, odkupi pa se lahko le tako, da jim pomaga zdaj, ko je Melnica poplavila. Rome odkloni in v mno\xc5\xbeici se porodi sovra\xc5\xa1tvo in misel, da je vse njihove nesre\xc4\x8de kriv on. Mno\xc5\xbeica se odpravi na Preljevo.\n_START_SECTION_\n5. dejanje\n_START_PARAGRAPH_\nNa Preljevo pridrvijo kmetje. Starca in A\xc5\xbebota zaprejo v klet, vse izkopanine pa vr\xc5\xbeejo v vodo, nato pa zaple\xc5\xa1ejo. Rome vpra\xc5\xa1a kje so njegove izkopanine, a Komar mu odgovori, da jih je vzela Melnica.'